รวมกิจกรรมจุดเทียน – เจษฎา ออกแถลงการณ์คนขั้วที่ 3 เอาเลือกตั้ง
เมื่อวันที่ 7 ม.ค.2557 รศ.เจษฎา เด่นดวงบริพันธ์ อาจารย์ประจำภาควิชาชีวะวิทยา คณะวิทยาศาสตร์ จุฬาลงกรณ์มหาวิทยาลัย ซึ่งแสดงตนเป็นผู้นำเสียงส่วนน้อยที่ไม่เห็นด้วยกับการชุมนุมที่จะนำไปสู่ความรุนแรง ได้โพสต์ที่เฟซบุ๊ก ระบุว่าเป็น แถลงการชาวขั้วที่ 3 ฉบับที่ 1 มีข้อความระบุถึงกลุ่มคนขั้วที่สามที่ต้องการการต่อสู้ด้วยวิธีการทางประชาธิปไตยที่ถูกต้อง ไม่ใช่ฝ่ายที่เห็นด้วยหรือไม่เห็นด้วยกับนโยบายรัฐบาล พร้อมเชิญชวนให้มีการรวมตัวกันเย็นวันศุกร์ที่ 10 ม.ค. นี้ ในที่ต่างๆ รวมถึงลานพระรูป 2 รัชกาล จุฬาลงกรณ์มหาวิทยาลัย ในเวลา 17.00 น.ก่อนหน้านี้เจษฎาโพสต์ในเฟซบุ๊กด้วยว่า หลังการนัดเจอกันที่ลานพระรูป 2 รัชกาล จะเดินไปร่วมกิจกรรมกับกลุ่ม พอกันที หยุดการชุมนุมที่สร้างเงื่อนไขไปสู่ความรุนแรง ที่ลานหอศิลป์ กทม. โดยให้ผู้เข้าร่วมทำป้ายผ้า ป้ายกระดาษ ได้ตามความเหมาะสมด้วยภาษาสุภาพ และไม่ยั่วยุฝ่ายใดทั้งนี้ ในเฟซบุ๊กมีการสร้างเพจกิจกรรมจุดเทียนในหลายพื้นที่ จัดโดยหลากหลายกลุ่ม ทั้งที่หอศิลปะวัฒนธรรม กรุงเทพมหานคร มหาวิทยาลัยเกษตรศาสตร์ มหาวิทยาลัยศิลปากร และมหาวิทยาลัยในอีกหลายจังหวัด ตั้งแต่วันที่ 8-11 ม.ค.นี้ สามารถติดตามกำหนดการของกิจกรรมเหล่านี้ได้ที่ 00000พุธ 8 ม.ค. เวลา 17.30 น.ลานกิจกรรมตลาดน้อย ม.มหาสารคามพุธ 8 ม.ค. เวลา 19.00-20.00 น. สะพานสระแก้ว ม.ศิลปากร จ.นครปฐมพฤหัส 9 ม.ค. เวลา 17.00 น. ลานสวูนิเพล็กซ์ มศว.ประสานมิตรศุกร์ 10 ม.ค. เวลา 13.00-16.00 น. เสวนา คณะสังคมศาสตร์ มหาวิทยาลัยเชียงใหม่ศุกร์ 10 ม.ค. เวลา 17.00 น. หอศิลป์ กทม.ศุกร์ 10 ม.ค. เวลา 18.10 น. ณ ลานข้างคอมเพล็กซ์ มหาวิทยาลัยขอนแก่นศุกร์ 10 ม.ค. เวลา18.15 น. ณ ลานหน้าอาคาร KB มหาวิทยาลัยบูรพาบางแสนศุกร์ 10 ม.ค. เวลา 18.30 น. ลานเทียน ทุ่งศรีเมือง จ.อุบลราชธานีศุกร์ 10 ม.ค. เวลา 19.00 น. ห้าแยกพญาเม็งราย จ.เชียงรายเสาร์ 11 ม.ค. ช่วงเช้าและบ่าย งานวันเด็ก กองทัพไทย & หอศิลป์ กทม.เสาร์ 11 ม.ค. เวลา 18.00-20.00 น. ข่วงท่าแพ เชียงใหม่
 เมื่อวันที่ 7 ม.ค.2557 รศ.เจษฎา เด่นดวงบริพันธ์ อาจารย์ประจำภาควิชาชีวะวิทยา คณะวิทยาศาสตร์ จุฬาลงกรณ์มหาวิทยาลัย ซึ่งแสดงตนเป็นผู้นำเสียงส่วนน้อยที่ไม่เห็นด้วยกับการชุมนุมที่จะนำไปสู่ความรุนแรง
กิจกรรมจุดเทียน,ความรุนแรง,จุดเทียน,สันติวิธี,เจษฎา เด่นดวงบริพันธ์,เลือกตั้ง